Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 15061

a) válaszolnia kell minden T-csatorna nyugtázási közleményre (TACK), amelyet a rendeltetési GES küld válaszként az SU készletnek a P-csatornán keresztül, a következők szerint: 1) Amikor a TACK SU (4. Fejezet 2. Függelék A2-29. ábra) azt jelzi, hogy a GES-nél az SU készlet teljes egészében megérkezett, akkor az AES-nek egy sikeres átvitelt jelző (4-25. táblázat) átviteli állapotjelző LIDU-t kell küldenie az adatkapcsolati szolgáltatás felhasználójának; 2) Amikor a TACK SU (4. fejezet 2. függeléke A2-29. ábra) azt jelzi, hogy a teljes U készlet elveszett, akkor az AES-nek a teljes eredeti SU készletet újra ki kell bocsátania; 2007/70/II. szám 3) Amikor a TACK SU (4. Fejezet 2. Függeléke A2-29. ábra) elveszett SU-kat jelez a GES-nél, ha nem várható ugyanazon SU készlet újabb hiányzó SU-it jelző újabb TACK SU, vagy ha egy vagy több TACK SU várható, de egy sem érkezik az előző TACK SU vételétől számított tA5 másodpercen belül (4. Fejezet 4. Függeléke), akkor az AES-nek újra-továbbítania kell a vett TACK-SU-kban jelzett SU-kat. Bármely továbbított SU előtt egy adás-ismétlő fejrész (RTX) SU-t (4. Fejezet 2. Függeléke A2-41. ábra) kell továbbítani. Ezt követően, ha ugyanazon SU készlethez rendelt hiányzó SU-kat jelző bármely további TACK SU érkezik, mielőtt a teljes adás-ismétlő SU készlet továbbításra kerül, akkor az AES-nek figyelmen kívül kell hagynia a vett TACK SU-t. Azonban az AES nem továbbíthatja ugyanazon készletet, akár az eredeti, akár az adás-ismétlő SU készletet, háromnál több alkalommal. Amennyiben a harmadik átvitel után az AES olyan TACK SU-t vesz, ami ugyanazon SU készlet negyedik továbbítását eredményezné, akkor az AES-nek egy hibát jelző átviteli állapotjelző LIDU-t kell küldenie az adatkapcsolati szolgáltatás felhasználójának, és meg kell szüntetnie az SU készlet feldolgozását.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes